ELS VALORS PROTAGONISTES DE LA DESIGNACIÓ DE L'ELIANA COM A SEU DEL DIA OLÍMPIC
Sin fecha

El Comitè Olímpic Español (COE), a través del seu Director Esportiu va fer oficial, aquest passat dissabte 25 d’abril, la designació de l’Eliana com a seu nacional del Dia Olímpic, que se celebrarà el pròxim 6 de juny en el Poliesportiu de l’Eliana.

La presentació “Dels valors olímpics als valors en l’esport municipal de l’Eliana”, va servir com a escenari per a aquest especial anunci. Presentat per la nostra atleta més internacional, Concha Montaner, que va voler subratllar que l’Eliana és un municipi que es bolca amb el seu esport i els seus esportistes.

El psicòleg de l’esport de l’Associació de Clubs Esportius de l’Eliana, Santiago López, va presentar el projecte Deporte Escola de Valors, que porta més de 10 anys desenvolupant-se en les Escoles Esportives Municipals i que ha rebut nombrosos premis. Va posar l’accent principalment que els gestors públics tenen la responsabilitat de crear climes educatius en l’esport, ja que el millor esport és sempre el que es practica a través de valors

El nostre alcalde, Jose María Ángel, va reconèixer la importància i el prestigi del nomenament de l’Eliana com a seu del Dia Olímpic i va destacar que “és un repte per a nosaltres organitzar aquest dia en el qual s’enalteixen els valors esportius, l’ensenyament i el compromís”.

El director d’esports del COE, Ricardo Leiva, va voler incidir que el Dia Olímpic pretén fomentar els valors i l’esperit olímpic amb una jornada de pràctica esportiva oberta i va destacar el treball desenvolupat per institucions, tècnics i esportistes en les instal·lacions del municipi. “No vam tenir cap dubte, a l’hora d’escollir a aquest municipi perquè sabíem que era viatjar amb la millor companyia. L’Eliana és un viver d’esportistes olímpics”

A més de Concha Montaner, l’acte va estar recolzat per altres esportistes olímpics com els atletes Antonio Reina, Venancio Murcia i Elena Córcoles, la jugadora d’handbol Natalia Morskova i el jugador de bàsquet Johnny Rogers.